cyanic-selkie/wikianc huggingface dataset:
Raskausmyrkytys
Teorioita taudin synnystä ja kehittymisestä
Puutteellisen hapetuksen aiheuttama stressitila voi myös olla tärkeä osa raskausmyrkytyksen syntymistä. Tärkein reaktiivisten happiradikaalien lähde on ksantiinioksidaasi, ja tämä entsyymi esiintyy pääasiallisesti maksassa. Eräs tutkimusoletus on, että istukan hapenpuutteen johdosta lisääntynyt virtsahappojen hajoaminen kiihdyttää äidin maksassa reaktiivisten happiradikaalien tuotantoa ja niiden pääsy verenkiertoon aiheuttaa endoteelisolujen tuhoutumista.
Äidin immuunijärjestelmän poikkeavuudet ja sen raskaudentilaan kohdistuvat puutteet näyttävät olevan tärkeitä osia raskausmyrkytyksen kehittymisessä. Yksi tärkeimmistä eroista raskausmyrkytyksessä on siirtyminen kohti auttaja-T-solu -reaktioita ja gammainterferonin (IFN-γ) eritystä. Gammainterferonin alkuperää ei ole täysin selvitetty. Se voisi olla kohdun tappaja-T-solu, istukan dendriittisolujen aiheuttama muutos auttaja-T-solujen vasteeseen, säätäjämolekyylien muodostumisen tai vasteen muutos tai säätäjä-T-solujen toiminnan muutos raskauden aikana.
Raskausmyrkytystä edistävät harhautuneet immuunireaktiot voivat myös aiheutua tulehdustekijöistä tai sikiön muuntuneesta kyvystä erottaa omat ja vieraat solut toisistaan. Raskausmyrkytystä potevien äitien verenkierrossa on raportoitu toisia äitejä enemmän sikiöstä peräisin olevia soluja, kuten tuman sisältäviä punasoluja ja solujen ulkopuolista sikiön DNA:ta. Nämä löydökset ovat antaneet aiheen epäillä, että raskausmyrkytys on sairausprosessi, jossa hapenpuutteen kaltainen istukkavaurio mahdollistaa tavallista suuremman sikiölähtöisen materiaalimäärän pääsyn äidin verenkiertoon. Tämä johtaa vuorostaan immuunipuolustusreaktioon ja veri- ja imusuonten sisäseinävaurioihin, raskausmyrkytykseen ja lopulta raskauskouristukseen.
Eräs oletus raskausmyrkytysalttiuden selittämiseksi on äidin ja sikiön elimistöjen eturistiriita. Raskauden ensimmäisen kolmanneksen päätyttyä tromboplastit tunkeutuvat äidin kohdun limakalvon verisuoniin ja muuttavat niitä niin, että sikiö saa enemmän ravinteita äidin verestä. Toisinaan tämä ei aivan onnistu, ja tuloksena on riittämätön istukan suonitus. Kehittyvän sikiön arvellaan erittävän biokemiallisia merkkiaineita, jotka nostavat äidin verenpainetta niin, että sikiö voi hyötyä vaurioituneen istukan läpi virtaavan suuremman verimäärän tuomista ravinteista. Tästä seuraa ristiriita äidin ja sikiön hyvinvoinnin ja terveyden välillä, sillä sikiön etu koskee vain tätä raskautta, kun taas äidille on edullista selviytyä sekä nykyisestä että tulevista raskauksista.
Diagnostiset kriteerit
Raskausmyrkytysdiagnoosi tehdään, kun naisella on:
Raskausmyrkytysepäily tulisi pitää vireillä jokaisessa verenpaineraskaudessa, vaikka valkuaisainetta virtsasta ei löydykään. 10 % muita raskausmyrkytyksen oireita saaneista äideistä ja 20 % raskauskouristuksen saaneista äideistä oli vailla mitään oiretta virtsan valkuaisesta. Proteinurian puuttuessa hiljattain kohonnut verenpaine ja uutena ilmennyt yksi tai useampi seuraavista voi viitata raskausmyrkytysdiagnoosiin:
Raskausmyrkytys on etenevä häiriötila ja nämä merkit elimistön häiriöistä viittaavat vakavaan raskausmyrkytykseen, kuten myös yläpaineen taso ≥160 mmHg tai alapaine ≥110 mmHg ja/tai proteinuria >5 g 24 tunnin näytteessä. Vakavaa raskausmyrkytystä potevat voivat myös kärsiä vatsan oikean yläneljänneksen kivuista, päänsäryistä ja oksentelusta. Vakava raskausmyrkytys on merkittävä kohtukuoleman riskitekijä.
On tärkeä huomata keskimääräisen yläpaineen nousu 30 mmHg tai alapaineen nousu 15 mmHg, vaikka arvoja 140/90 ei tavoitettaisikaan, mutta tätä ei pidetä diagnoosin perusteena.
Ennustettavuus
Raskausmyrkytyksen riski kasvaa iän myötä ja on pienimmillään noin 15 vuoden iässä. Raskausmyrkytystä on melko vaikea ennustaa, koska se vaihtelee yksilöllisesti eikä tehokkaita ennalta ehkäiseviä toimenpiteitä tunneta.
Erotusdiagnoosi
Raskausmyrkytys voi muistuttaa useita tauteja, ja se voidaan sekoittaa niihin, mukaan lukien krooninen verenpainetauti, krooninen munuaistauti, äkilliset aivotoiminnan häiriöt, sappi- ja haimasairaudet, pysyvät tai tilapäiset häiriöt veren hyytymistekijöissä (esimerkiksi Moschcowich-oireyhtymä ja eli Hughesin oireyhtymä) sekä hemolyyttinen anemia yhdistyneenä äkilliseen munuaishäiriöön. Sitä täytyy pitää aina yhtenä mahdollisuutena, kun potilaan raskaus on ylittänyt 20 viikkoa. Eron löytyminen on erityisen hankalaa, kun taustalla on entuudestaan verenpainetauti.
Myös äkillinen raskaudenaikainen rasvamaksa voi nostaa verenpainetta ja aiheuttaa valkuaisaineen erittymistä virtsaan, mutta ero löytyy maksavaurion laajuudesta. Muita korkeaa verenpainetta aiheuttavia häiriöitä ovat kilpirauhasen liikatoiminta,sympaattisen hermoston kasvain ja huumeidenkäyttö.
Hoito
Suomessa on nykyään hyvin pieni kuolemanriski raskausmyrkytyksen johdosta. Etenkin lievänä se uhkaa enemmän sikiön kuin äidin terveyttä ja henkeä. Tiedetään myös, että raskauden aikana raskausmyrkytykseen sairastuneilla on kohonnut riski sairastua sydän- ja verisuonitauteihin myöhemmin. Pre-eklampsialla on merkitystä sekä äidin että lapsen myöhemmälle terveydelle, sillä se näyttää viittaavan sydän- ja verisuonisairauksiin.
Ainoa varma ja tunnettu keino raskausmyrkytyksen hoitamiseen on lapsen ja istukan synnytys. Sen ajoituksessa tulee löytää tasapaino lapsen hyvän selviytymisen ja äidille koituvan vaaran vähentämisen välillä. Sairauden vakavuusaste ja sikiön kehittyneisyys ovat pääasialliset harkinnan kohteet. Pohdinnat ovat sidoksissa tilanteeseen, ja hoitotoimet vaihtelevat tilanteesta, paikkakunnasta ja hoitolaitoksessa toiseen. Toimenpiteet voivat vaihdella raskauden hoitamisesta aina sen pikaiseen päättämiseen joko synnytyksen käynnistämisen tai keisarileikkauksen avulla, lääkehoito mukaan luettuna. On tärkeää arvioita mahdollisuuksien mukaan äidin haavoittumisalttiita elimiä, hoitaa korkeaa verenpainetta sekä ehkäistä ja hoitaa raskauskouristuksia. Suorat lapseen kohdistuvat toimenpiteet voivat myös olla tarpeen.
Verenpaine
Maailman terveysjärjestö WHO suosittelee, että raskaudenaikaisesta vakavasti kohonneesta verenpaineesta kärsiviä naisia hoidettaisiin verenpainetta laskevilla lääkeaineilla. Verenpainetta pidetään vakavana, kun yläpaine on vähintään 160 mmHg tai alapaine vähintään 110 mmHg. Tutkimustulokset eivät kuitenkaan tue minkään lääkeaineen valintaa toista tehokkaampana tässä yhteydessä. Valinnan pitäisi perustua hoitavan lääkärin kokemukseen lääkeaineiden tehosta, niiden hintaan ja saatavuuteen. Diureetteja ei suositella raskausmyrkytyksen tai sen komplikaatioiden ennalta ehkäisemiseen. Labetololi, hydralatsiini ja nifedipiini ovat yleisesti käytettyjä lääkeaineita raskaudenaikaisen verenpaineen hoitamiseen. ACE-estäjiä ja lääkkeitä, jotka vaikuttavat verenpaineen ja nestetasapainon hormonaalisen säätelyyn, ei voida käyttää, sillä ne haittaavat sikiönkehitystä.
Raskaudenaikaisen korkean verenpaineen hoidon tavoitteena on estää sydämen ja verenkiertoelimistön, munuaisten sekä aivoverenkierron komplikaatioita. Verenpaineen tavoitearvoiksi on ehdotettu 140–160 mmHg (yläpaine) ja 90–105 mmHg (alapaine), vaikka yksimielisyyttä niistä ei ole saavutettu.
Raskauskouristuksen ehkäiseminen
Lievä raskausmyrkytys ei yleensä vaaranna äidin henkeä. Verenpaine kohoaa vain hieman, ja virtsassa on vain vähän valkuaista. Mitä korkeampi verenpaine ja enemmän valkuaista virtsassa, sitä vakavampi tilanne on. Raskausmyrkytys voi pahentua nopeasti, joten on tärkeää pitää oireita tarkoin silmällä. Tila vaatii usein lisäseurantaa, jopa sairaalahoitoa, jossa sikiön vointia voidaan seurata.
Vakavissa raskausmyrkytystapauksissa suositellaan käytettäväksi magnesiumsulfaattia synnytyksen aikana ja sen jälkeen estämään raskauskouristusta. Magnesiumsulfaattia suositellaan myös käytettäväksi raskauskouristuksen hoidossa ennen muita kouristelua estävä aineita. Kemikaali toimii yhdessä NMDA-reseptoreiden kanssa.
Ennaltaehkäisy
Raskausmyrkytystä ennalta ehkäiseviä keinoja on tutkittu paljon. Koska sen syntymiseen vaikuttavia seikkoja ei täysin ymmärretä, myös sen ehkäiseminen on edelleen monimutkaista. Alla on lueteltu joitakin nykyisin hyväksyttyjä suosituksia.
Ruokavalio
Proteiinin tai kaloreiden lisäyksellä ei ole mitään vaikutusta raskausmyrkytyksen esiintyvyyteen, ei myöskään proteiinia rajoittava ruokavalio näytä lisäävän sen esiintymistä. Ei ole myöskään todisteita, että suolankäytön muutoksilla olisi vaikutusta.
Pori Jazz
1971–1975
Taloudelliset tappiot pahenivat vuonna 1973, jolloin nimekkäistä esiintyjistä huolimatta kävijämäärä jäi edellisvuoden tasolle. Lehdistö sen sijaan piti festivaalia siihen asti parhaana. Pääesiintyjiä olivat Chick Corean yhtye Return to Forever, soolokonsertin antanut Keith Jarrett, Clark Terryn big band ja McCoy Tyner.
Pori Jazz 1975 -festivaaleille saatiin Euroopan yleisradiounionin kustantamana kahdeksan kansainvälistä esiintyjää Euroopan eri maista. Yhdysvaltoja edustivat Billy Harper, Rahsaan Roland Kirk, Jimmy Smith, etnojazzia soittava Oregon sekä jazzlaulajat Anita O’Day ja Marion Williams. Suomalainen etnojazzyhtye Piirpauke varmisti Porissa läpimurtonsa. Festivaali teki siihenastisen yleisöennätyksensä, noin 50 000 henkeä.
1976–1980
Toiminnanjohtaja Jyrki Kankaan mukaan vuonna 1976 päättyi lopulta jazzfestivaalin vieroksunta Porin kaupungin päättävissä elimissä, kun kaupunginvaltuuston kokoonpano muuttui. Kangas itse luopui kuitenkin toiminnanjohtajan tehtävistä vuosiksi 1976–1978 kyllästyttyään riitelyyn ja keskittyäkseen siviiliammattiinsa tietotekniikka-alalla. Vuoden 1976 festivaalin 24 tilaisuuteen saapui noin 43 000 vierasta. Ulkomaisia esiintyjiä olivat Stan Getz, Herbie Hancock, Cedar Walton, Odetta, John McLaughlin intialaisvaikutteisine Shakti-yhtyeineen, perinteistä dixieland-jazzia soittava Preservation Hall Jazz Band ja free jazz -pianisti Cecil Taylor.
Alvarituhkapensas
Alvarituhkapensas (Cotoneaster canescens) on ruusukasveihin kuuluva pensaslaji. Se kasvaa 1,5–2,5 metriä korkeaksi. Lehdet ovat leveän soikeat. Kukintona on terttu, joka koostuu kahdesta–seitsemästä valkeahkosta kukasta. Hedelmänä on marja, joka on purppuranpunainen ja noin yhden senttimetrin kokoinen. Alvarituhkapensas esiintyy Pohjoismaissa Ruotsissa Öölannin ja Gotlannin alvareilla ja kedoilla. Sitä esiintyy myös Virossa.
Pori Jazz
1976–1980
Monen sateisen festivaalin jälkeen kesäksi 1980 Kirjurinluotoon saatiin istuinpenkkejä ja käytäville puuritilät. Yleisön suosikiksi nousi George Colemanin oktetti, ja muina kansainvälisinä niminä nähtiin bluesartisti Muddy Waters, Brecker Brothers, Toots Thielemans, Mongo Santamaria, Carmen McRae ja Melba Liston.
Raskausmyrkytys
Ruokavalio
Antioksidanttilisällä, kuten C- tai E-vitamiinilla, ei ole mitään vaikutusta raskausmyrkytyksen esiintyvyyteen, ei myöskään D-vitamiinilisällä. Tämän vuoksi vitamiineja C, E tai D ei suositella raskausmyrkytysvaaran vähentämiseen.
Jimmie Davis
pienoiskuva|Jimmie Davis vuonna 1962.James Houston "Jimmie" Davis (11. syyskuuta 1899 – 5. marraskuuta 2000) oli yhdysvaltalainen laulaja-lauluntekijä ja merkittävä demokraattisen puolueen poliitikko.
Davis syntyi Beech Springsin nykyisessä aavekaupungissa lähellä Quitmanin kylää Louisianan Jackson Parishissa. Hänen vanhempansa olivat Samuel Jones Davis ja Sarah Elizabeth Works; perhe oli varsin köyhä, eikä pojalla ollut omaa sänkyä ennen kuin hän oli täyttänyt jo yhdeksän. Hän valmistui Beech Springs High Schoolista ja Soule Business Collegesta New Orleansissa jatkaen opintojaan Louisiana Collegessa ja Louisiana State Universityssä Baton Rougessa.
Jimmie Davis toimi Louisianan osavaltion kuvernöörinä vuosina 1944–1948 ja 1960–1964.
Muusikko
Davis oli jo ennen poliittista uraansa suosittu kansanmuusikko. Hänen tuotannossaan oli vaikutteita varhaisesta countrymusiikista ja bluesista.
Davisin tunnetuimpien laulujen joukkoon lukeutuu "You Are My Sunshine", joka on yksi Louisianan osavaltionlauluista. Hän väitti itse kirjoittaneensa laulun opiskellessaan Louisiana State Universityssä, mutta myöhemmän tutkimuksen valossa vaikuttaa todennäköiseltä, että Davis olisi ostanut laulun Paul Riceltä, joka levytti yhdessä veljensä Hoken kanssa yhtyenimellä Rice Brothers.
Davis pitäytyi kuolemaansa saakka vakaasti siinä näkemyksessä, että oli itse lauluntekijä. Vuonna 1999 laulu sai "Grammy Hall of Fame" Awardin, ja Recording Industry Association of America nimesi sen yhdeksi Vuosisadan lauluista. Vuonna 2003 laulu sijoittui CMT's 100 Greatest Songs in Country Music -listauksen 73. sijalle.
Davis opetti 1920-luvun lopulla vuoden ajan historiaa Shreveportin Dodd College for Girlsissä. Hänestä tuli myöhemmin erittäin suosittu "laulava poliitikko", ja vuonna 1945 hän sai Louisianan kuvernöörinä toimiessaan listaykköshitin kappaleella "There's a New Moon Over My Shoulder". Hän oli uskovainen baptisti ja levytti myös gospelmusiikkia. Hän toimi vuonna 1967 Gospel Music Associationin puheenjohtajana.
Le Corse -luokka
Le Corse -luokka eli tyyppi E50 oli Ranskan laivaston neljän 1952-1953 valmistetun fregatin muodostama alusluokka. Ne olivat ensimmäisiä toisen maailmansodan jälkeen Ranskassa valmistettuja pinta-aluksia ja siten ne symboloivat laivaston uudelleen luontia. Luokkaa seurasi Le Normand -luokan alukset, jotka myös olivat pitkän toimintasäteen omaavia nopeita saattajia.
Jimmie Davis
Muusikko
Useita Davisin lauluja käytettiin elokuvien soundtrackeilla, ja kuvernööri esiintyi myös itse muutamissa elokuvissa.
Le Corse -luokka
Luokan alukset oli varustettu kolmella kaksiputkisella 57 millimetrin tykkitornilla, joista kaksi takakannella ja yksi edessä, sekä sukellusveneentorjunta-aseistuksella. Se koostui ohjautuvista torpedoista ja kuusiputkisesta Boforsin 375 millimetrin raketinheittimestä.
Jimmie Davis
Myöhemmät vaiheet
Davis otettiin vuonna 1971 Nashville Songwriters Hall of Fameen ja 1972 myös Country Music Hall of Fameen. Hän pääsi vuonna 1993 Louisiana Political Museum and Hall of Fameen Winnfieldissä.
Davisin elämäkertateos You Are My Sunshine: The Jimmie Davis Story ilmestyi vuonna 1987.
Davisin ensimmäinen vaimo Alverna Adams kuoli vuonna 1967. Myöhemmin Davis solmi uuden avioliiton Anna Carter Gordonin kanssa, joka jäi eloon hänen kuollessaan.
Raskausmyrkytys
Asetyylisalisyylihappo
Kun korkean riskin äidit ovat käyttäneet asetyylisalisyylihappoa sisältävää lääkettä (esimerkiksi aspiriini), raskausmyrkytystapaukset ovat vähentyneet 1–5 % ja ennenaikaiset synnytykset ovat vähentyneet saman verran. Maailman terveysjärjestö WHO suosittaa pieniä annoksia käytettäväksi korkean riskin äideille raskausmyrkytyksen ehkäisemiseen ja että sen käyttö aloitettaisiin ennen 20. raskausviikkoa. USA:ssa toimiva riippumaton ehkäisevän hoidon asiantuntijapaneeli United States Preventive Services Task Force suosittaa korkean riskin äideille pienen annoksen aloittamista ennen 12. raskausviikon alkamista.
Liikunta
Ei ole riittävää näyttöä suosittaa liikuntaa mutta ei myöskään tiukkaa vuodelepoa raskausmyrkytyksen ehkäisemiseen.
Tupakoinnin lopettaminen
Alhaisen riskin raskauksien suhteen on saatu selkeä ja epidemiologisen tutkimuksin toistettavissa oleva näyttö savukkeiden polttamisen ja vähäisemmän raskausmyrkytysriskin välillä.
Vakavissa riskiraskauksissa (diabetes ennen raskauden alkamista, krooninen verenpainetauti, raskausmyrkytys aiemmassa raskaudessa tai monikkoraskaus) mitään selkeää suojavaikutusta ei esiintynyt. Ristiriidan syytä ei tarkasti tiedetä, mutta tutkimus tukee arvioita, jonka mukaan näiden raskauksien vaaratekijät lisäävät raskausmyrkytysriskiä niin paljon, että mikä tahansa mitattavissa oleva tupakoinnin aiheuttama riskin väheneminen jää näkymättömiin. Tupakoinnin haittavaikutus äidin kokonaisterveydentilaan ja raskauden tulokseen painaa kuitenkin raskaammin kuin sen hyöty raskausmyrkytyksen esiintyvyyden vähentämisessä. Siksi tupakoinnin lopettamista suositellaan ennen raskautta, sen aikana ja sen jälkeen.
Seuraavat raskaudet
Mikäli raskausmyrkytys on tullut varhain tai erittäin rajuna, pyritään syitä ja riskitekijöitä tutkimaan. Yleensä istukka lähtee patologille tutkittavaksi ja äidille tehdään kattavat tutkimukset verikokeilla. Mikäli kyseessä on ollut kouristuskohtaus, tarkistetaan myös munuaiset, keuhkot, kohtu, maksa, perna sekä munasarjat.
Seuraavaan raskauteen on yleensä hoitona verta ohentava lääkitys (Klexane tai muu hepariinivalmiste), jota äidin tulisi piikittää itseensä päivittäin heti positiivisesta raskaustestistä alkaen. Toisena lääkityksenä tämän lisäksi käytetään pientä annosta asetyylisalisyylihappoa päivittäin. Näiden pitäisi ehkäistä infarktien ja tukoksien syntymistä ja täten myös itse raskausmyrkytyksen puhkeamista.
Lievään raskauden loppuajan raskausmyrkytykseen ei yleensä käytetä seuraavassa raskaudessa hoitoja, eikä äitiä tutkita.
Esiintyvyys
Raskausmyrkytys vaikuttaa maailmanlaajuisesti arviolta 2–8 %:iin kaikista raskauksista. Sen esiintyvyys on kasvanut USA:ssa 1990-luvun jälkeen mahdollisesti seurauksena sille altistavien tekijöiden, kuten kroonisen verenpainetaudin, diabeteksen ja liikalihavuuden yleistymisestä.
Raskausmyrkytys on yksi tärkeimmistä äitien ja vastasyntyneiden vaaratilanteiden ja kuolleisuuden aiheuttajista maailmassa. Lähes joka kymmenes kaikista äitiyskuolemista Afrikassa ja Aasiassa sekä yksi neljäsosa niistä Latinalaisessa Amerikassa liittyy raskaudenaikaisen korkean verenpaineen aiheuttamiin sairauksiin, joihin raskausmyrkytyskin kuuluu.
Raskausmyrkytysta esiintyy selvästi useammin ensiraskauksissa. Jos naisella on todettu raskausmyrkytys yhdessä raskaudessa, hänen todennäköisyytensä kokea se uudelleen seuraavilla kerroilla on muita suurempi. Raskausmyrkytys on yleisempi naisilla, joilla on jo ennestään korkea verenpaine, liikalihavuutta, diabetes, autoimmuunitauti, kuten punahukka, erilaisia perinnöllisiä verenhyytymishäiriöitä, kuten Factor V Leiden -mutaatio, krooninen munuaistauti, monikkoraskaus (kaksoset tai useampi sikiö), useampia lapsia ennestään tai korkeampi ikä. Raskausmyrkytyksen esiintyvyyttä eri teollisuusmaissa asuvissa etnisissä ryhmissä on tutkittu. Se on muita yleisempää naisilla, jotka ovat taustaltaan afro-amerikkalaisia tai joiden sukujuuret ovat Saharan eteläpuolisessa Afrikassa, Latinalaisessa Amerikassa, afrikkalaisperäisellä Karibialla tai Filippiineillä. Lasten isän vaihtuminen peräkkäisissä raskauksissa on yhdistetty uusiutumisriskiin, paitsi silloin, kun raskausmyrkytykseen on sukurasite.
Pori Jazz
1981–1990
Vuosina 1976–1980 sateiset säät olivat haitanneet Pori Jazzin yleisönsuosion kasvua ja kannattavuutta, mutta vuonna 1981 festivaalipäiville osuivat kesän kuumimmat helteet. Tuolloin nimekkäimpiä esiintyjiä olivat Chick Corea, Chico Freemanin kvartetti, Gil Evansin orkesteri ja zydeco-hanuristi Queen Ida.
Raskausmyrkytys
Komplikaatiot
Raskausmyrkytykseen liittyy myös tavallista useammin keisarileikkaus, ennenaikainen synnytys ja istukan irtoaminen. Tämän lisäksi verenpaineen nouseminen voi joillakin äideillä tapahtua ensimmäisellä synnytystä seuraavalla viikolla, jolloin sen arvellaan johtuvan nestemäärän kasvusta ja liikkeellelähdöstä. Lapsen vaaroina ovat muiden muassa kasvun hidastuminen ja kohtukuolema.
Raskausmyrkytyksen kerran kokeneella on korkeampi riski sairastua siihen uudelleen seuraavissa raskauksissa.
Raskauskouristus eli eklampsia
Raskauskouristus tarkoittaa raskausmyrkytyspotilaalle uutena kehittyviä kouristuksia, joita ei voida selittää millään muulla syyllä. Se on sekä äidille että lapselle vaarallinen raskausmyrkytyksen komplikaatio, josta on monesti seurauksia molempien hengen ja terveyden suhteen. Raskausmyrkytystä potevan varoitusmerkkejä voivat olla päänsärky, näköhäiriöt sekä vatsan oikean yläneljänneksen tai koko ylävatsan kivut. Näistä yleisin on päänsärky. Vakavissa raskausmyrkytystapauksissa käytetään kouristuksia estävänä hoitona magnesiumsulfaattia.
Pori Jazz
1981–1990
Vuoden 1982 tunnetuimpia ulkomaisia esiintyjiä olivat Benny Goodman, Modern Jazz Quartet, George Russellin johtama New York Big Band ja Lester Bowie Ensemble. Benny Goodmania emännöi kulttuuriministeri Kaarina Suonio, ja 1980-luvun mittaan Porin jazzfestivaalista alkoikin muodostua poliittisen eliitin suosittu näyttäytymispaikka.
Raskausmyrkytys
Raskauskouristus eli eklampsia
Oireet voivat ilmestyä hyvinkin äkillisesti ja voimakkaina. Pahimmillaan seurauksena on raskauskouristus eli eklampsia, jossa äidin ja sitä myötä sikiön vointi huononee vakavasti hapenpuutteen takia. Kouristuksen alkaessa synnytyksen käynnistäminen on kuitenkin myöhäistä, ja ainoa vaihtoehto on välitön hätäsektio. Näin vaikeat raskausmyrkytykset ovat kuitenkin harvinaisia. Suomessa kouristuskohtauksen saa nykyisin enää 0–2 äitiä vuodessa. Raskaudenaikainen seuranta ja yleinen äitiysneuvola ovat auttaneet puuttumaan raskausmyrkytykseen ajoissa.
Pori Jazz
1981–1990
1980-luvun kaupallisuus tuli myös Poriin muun muassa vuonna 1983 avatun Jazzkadun muodossa. Myös ohjelmisto alkoi koetella jazzin raja-aitoja Fats Waller -aiheisen musikaalin Ain’t Misbehavin’ ja suositun vokaalitaiturin Bobby McFerrinin myötä. Muita vuoden ulkomaisia esiintyjiä olivat Jaco Pastorius Word Of Mouth -yhtyeineen sekä Charles Lloydin, David Murrayn ja Frank Fosterin kvartetit.
Raskausmyrkytys
HELLP-oireyhtymä
HELLP-oireyhtymä määritellään tilaksi, jossa yhdistyy hemolyysi (pienissä verisuonissa), kohonneet maksaentsyymiarvot (maksan toimintahäiriö) ja vähän verihiutaleita (trombosytopenia). Oireyhtymä voi kehittyä 10–20 %:lle vaikeaa raskausmyrkytystä tai raskauskouristusta potevalle naiselle, ja siihen liittyy kohonnut riski sekä äitien että lasten hengen suhteen. 50 % HELLP-tapauksista kehittyy ennen laskettua aikaa, joista 20 % myöhäisillä viikoilla. 30 % tapauksista kehittyy synnytyksen jälkeen.
Myöhemmät vaikutukset
Raskausmyrkytykseen sairastuneilla on kohonnut sydän- ja verisuonitautiriski, mukaan lukien verenpainetauti ja sepelvaltimotauti sekä munuaistauti. Muihin riskeihin kuuluvat verenkiertohäiriö sekä veritulpat. Sen sijaan syöpäriskiin raskausmyrkytyksellä ei näytä olevan vaikutusta.
Pori Jazz
1981–1990
Kesän 1984 erikoisin esitys oli puolesta sadasta valkoisiin suojapukuihin pukeutuneesta saksofonistista koostuvan ranskalaisen performanssiryhmän Urban Saxin esitys, joka alkoi jokirannasta ja päättyi Keski-Porin kirkkoon. Esitys aiheutti skandaalin, kun sitä varten kirkon seiniin kiinnitettiin poraamalla vuorikiipeilykoukkuja kysymättä lupaa. Suurin tähti festivaaleilla oli Miles Davis, ja muita tunnettuja esiintyjiä olivat Lester Bowie Brass Fantasy, Hermeto Pasqual, Paquito D’Rivera, Randy Brecker sekä jazzvokalisti Sarah Vaughan, joka toi Kirjurinluodon lavalle mukaan 16-vuotiaan vibrafonistin Severi Pyysalon.
Raskausmyrkytys
Historia
Raskausmyrkytyksen lääketieteellinen nimi eklampsia (alun perin eclampsia) on kreikkaa ja tarkoittaa salamaa. Sen kuvasi ensimmäisenä kreikkalainen lääkäri Hippokrates 400-luvulla eaa.
Suomessa käytetty nimitys raskausmyrkytys tai toksemia kuvastaa alun perin erheellistä käsitystä siitä, että tila aiheutuisi myrkyistä.
Pori Jazz
1981–1990
Vuonna 1985 Pori Jazz laajeni 9-päiväiseksi teemalla ”Poriginal” ja sai uusiksi esityspaikoikseen vuonna 1981 tulipalon kokeneeseen Porin puuvillatehtaaseen saneeratun Cotton Clubin, rantamakasiiniin rakennetun Café Jazzin ja Raatihuoneen pihan. Esiintyjänimiin kuuluivat Jack DeJohnette, Bob Moses ja Lee Ritenour. Seuraavana vuonna 1986 festivaalin talous vajosi miljoona markkaa tappiolle. Lippuja myytiin vain noin 30 tuhatta budjetoidun 40 tuhannen sijasta, huolimatta sellaisista nimistä kuin Manhattan Transfer, John Mayall, Wynton Marsalis ja Lionel Hampton.
Raskausmyrkytys
Tutkimus
Monissa tutkimuksissa on todettu, kuinka tärkeää on, että äidin immuunijärjestelmä sietää lapsen isää, jonka perintötekijöitä on sikiössä ja istukassa, mikä voi olla haaste äidin elimistölle. Kun tätä teoriaa on tutkittu pitemmälle, mielenkiinto on enenevästi kohdistettu sen selvittämiseen, kuinka tärkeää on naisen jatkuva altistuminen kumppanin siemennesteelle jopa vuosia ennen hedelmöitystä. Eräässä satoja naisia koskeneessa tutkimuksessa todettiin, että ”vähän aikaa (alle 4 kk) parisuhteessa eläneillä, mekaanista ehkäisymenetelmää käyttäneillä naisilla oli merkittävästi korkeampi raskausmyrkytysriski kuin niillä naisilla, joilla oli ennen hedelmöitystä enemmän kuin 12 kuukauden yhteisasuminen takanaan”. Erään vuonna 2004 tehdyn tutkimuksen tulokset kuitenkin osoittavat, että teoria ei ole aukoton. Kun tutkijat tekivät tarkennuksia aineiston käsittelyyn, huomattiin, että mekaanisen ehkäisyn merkitys raskausmyrkytyksen esiintyvyyteen katosi ja raskausmyrkytysriski oli sama molemmissa tutkituissa ryhmissä. Vaikka tutkimusta on sittemmin arvosteltu aineiston subjektiivisen käsittelyn vuoksi, tulos on kuitenkin tärkeä, sillä se osoittaa, kuinka vielä ei olla yksimielisiä siitä, missä määrin puutteet raskauden siedossa voidaan selittää raskautta edeltäneellä altistumisella kumppanin siemennesteelle.
Jatkuvalla siemennestealtistuksella on voimakas raskausmyrkytykseltä suojeleva vaikutus, joka on enimmäkseen seurausta useista siemennesteen sisältämistä immuunijärjestelmää muokkaavista aineista ja niiden imeytymisestä.
Pori Jazz
1981–1990
Pori Jazz 1987 panosti vahvasti suuriin nimiin, ja festivaaleilla nähtiin Miles Davis, Stan Getz, B. B. King, Cab Calloway, Hugh Masekela, Courtney Pine, Art Ensemble of Chicago ja Ahmad Jamal. Panostus onnistui, ja festivaalia pidettiin sekä taiteellisesti että taloudellisesti siihen asti parhaana.
Raskausmyrkytys
Tutkimus
Tämän vuonna 2003 raportoiden tutkimuksen mukaan pitkään jatkunut seksielämä lapsen siittäneen miehen kanssa alensi merkittävästi naisen raskausmyrkytyksen mahdollisuutta. Kuten eräässä varhaisessa tutkimuksessa todettiin, ”vaikka raskausmyrkytys on ensiraskauksien sairaus, useamman raskauden suojeleva vaikutus katoaa kumppanin vaihtumisen myötä”. Tutkimuksessa tehtiin myös sellainen johtopäätös, että vaikka vaihtuvia kumppaneita harrastavien naisten on erittäin suositeltavaa käyttää kondomia suojautuakseen sukupuolitaudeilta, ”kun vakaassa suhteessa tavoitellaan raskautta, jonkinlainen altistuskausi siemennesteelle liittyy raskausmyrkytyssuojaan”.
Sen jälkeen useissa tutkimuksissa on todettu, kuinka raskausmyrkytystä ilmenee selvästi harvemmin kumppaninsa verta verensiirroissa saaneilla naisilla, naisilla, joilla oli ennen raskautta pitkä seksihistoria ilman mekaanisia ehkäisyvälineitä, ja naisilla, jotka olivat harrastaneet säännöllisesti suuseksiä, joista yhdessä päätellään, että ”aiheutuva allogeeninen sietokyky sikiön sisältämien isän HLA-molekyylejä kohtaan voi olla elintärkeä. Kertynyt aineisto viittaa vahvasti siihen, että altistuminen, ja erityisesti suun kautta tapahtuva altistuminen, siemennesteen liukenevalle HLA:lle voi johtaa (istukan) sietämiseen.”
Pori Jazz
1981–1990
Vuoden 1989 parhaita arvosteluja Porin esiintyjistä saivat Cab Calloway, viihdesaksofonisti Kenny G, The Blues Brothers Band ja kymmenen vuotta aiemmin kuolleen Charles Mingusin tribuuttiyhtye. Festivaali oli kuitenkin yhä pahemmin veloissa, ja asiaa pahensi festivaalin talouteen sotkeutuneen porilaisen kehitysyhtiö Manconin konkurssi.
Raskausmyrkytys
Tutkimus
Teorian mukaan sekä sikiö että istukka sisältävät lapsen isän perimän ”vieraita” valkuaisaineita, mutta säännöllinen sekä raskautta edeltävä että sen aikainen altistuminen lapsen isän siemennesteelle voi parantaa äidin immuunitoleranssia ja istukan kiinnittymistä, jota edistää merkittävästi 93 siemennesteestä nykyisin tunnistettua immuniteettia säätelevää tekijää.
Kun jo aikaisemmin oli todettu, kuinka tärkeä on naisen kyky sietää immuunijärjestelmän tasolla vauvan isän perimää, hollantilaiset lisääntymistieteeseen erikoistuneet biologit suunnittelivat koesarjan, joka rakentui sille tiedolle, että ihmisen immuunijärjestelmä sietää paremmin suun kautta tulevia aineita. Hollantilaiset tutkijat totesivat hämmästyttävän vahvan korrelaation alentuneen raskausmyrkytykseen esiintyvyyden ja naisten harjoittaman suuseksin välillä. He panivat myös merkille, että suoja oli vahvin, jos naiset nielivät kumppaninsa siemennesteen. Tutkijat päättelivät, että vaikka millainen tahansa seksuaalisen aktiivisuuden tuoma altistuminen kumppanin siemennesteelle näyttää vähentävän naisen alttiutta erilaisiin raskauden aikana mahdollisesti ilmeneviin immuunihäiriöihin, toleranssi saataisiin muodostumaan nopeimmin suun kautta saadun ja ruuansulatuselimistön kautta imeytyneen siemennesteen avulla. Vaikka tutkijat ottivat huomioon, että joihinkin tutkimuksiin sisältyi mahdollisesti harhauttavia tekijöitä, kuten että säännöllisesti suuseksiä harrastavat ja siemennestettä nielevät naiset mahdollisesti harrastivat yhdyntöjä muita useammin, he huomauttivat myös, että joka tapauksessa ”tutkimustulokset kuitenkin tukevat voimakkaasti pääteoriaa” kaikkien heidän tutkimuksensa takana – että toistuva altistuminen siemennesteelle luo lapsen äidille immuunitoleranssin, joka on turvallisen ja tuloksellisen raskauden edellytys.
Pori Jazz
1981–1990
Vuoden 1990 festivaaleilla olivat mukana pianistit Dave Brubeck, McCoy Tyner ja Horace Tapscott, jonka workshop-orkesterissa soitti myös suomalaisia muusikoita.
Raskausmyrkytys
Tutkimus
Ryhmä tutkijoita Adelaiden yliopistosta on selvittänyt, onko niiden miesten, joiden alkuun saattamat raskaudet päätyvät keskenmenon tai raskausmyrkytykseen, siemennesteessä vähän tärkeitä immuniteettia muovaamia tekijöitä, kuten TGF-Beetaa. Kävi ilmi, että joillakin näistä ”vaarallisista” miehistä on tavallista korkeampi todennäköisyys saada alulle raskauksia, jotka päätyvät joko raskausmyrkytykseen tai menevät kesken. Useimpien näiden miesten siemennesteestä näyttää puuttuvan muun muassa riittävä määrä kumppanin immuunitoleranssiin vaikuttavia tekijöitä.
Pori Jazz
1991–2000
Vuoden 1991 festivaalia luonnehti Helsingin Sanomien Jukka Hauru varsin vaisuksi, vaikka esiintyjinä olivat muiden muassa Oscar Peterson, Jack Bruce ja John Mayall. Onnistujina hän piti Charlie Hadenia, Ornette Colemania ja ranskalaista klarinetisti-saksofonistia Louis Sclavisia. Seuraavan vuoden sateisen harmaa Pori Jazz palautti Haurun uskon festivaaliin, huippuhetkinä Bobby McFerrinin ja naiskuoron Le Mystère des Voix Bulgares vokaalitaituroinnit. Vuonna 1992 Porissa kuultiin myös Ringo Starrin yhtyettä sekä jazzveteraaneja George Shearing, Benny Green, Albert King ja Yusef Lateef. Keravalle 1990 muuttanut Ultra Music Meeting sai vuonna 1992 jatkoa Porissa venäläisten ja suomalaisten muusikoiden yhteistapahtumana.
Adrianna Franch
right|thumb Adrianna Franch (s. 12. marraskuuta 1990) on yhdysvaltalainen jalkapalloilija, pelipaikaltaan maalivahti. Hän on pelannut Yhdysvaltain naisten maajoukkueessa yhden maaottelun. Franch oli Yhdysvaltain naisten maajoukkueen varamaalivahti, kun he voittivat MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa ja pääsi tällä kertaa pelaamaan. Hän edustaa seuratasolla Portland Thornsia. Hänet valittiin NWSL:n vuoden parhaaksi maalivahdiksi kausina 2017 ja 2018.
Pori Jazz
1991–2000
1990-luvun keskivaiheilla Pori Jazzin ohjelmisto alkoi monipuolistua jazzista muunkin rytmimusiikin alueille. Vuoden 1993 monenlaiseen esiintyjäkaartiin kuuluivat soullaulaja Chaka Khan sekä klassisen musiikin esittäjät Kronos Quartet ja ”punkkariviulisti” Nigel Kennedy. Jazzia soittivat muun muassa Wynton Marsalis, McCoy Tyner ja Brecker Brothers. Heinäkuussa 1994 Porissa esiintyivät muiden muassa bluesrockyhtye Little Feat, Don Byronin klezmeryhtye ja New Orleansin rhythm and bluesia edustanut Allen Toussaint. 30-vuotisfestivaaleilla 1995 uuden yleisöennätyksen varmistivat soulartistit James Brown ja Wilson Pickett, rockmuusikko Chuck Berry ja bluesveteraani B. B. King.
Raskausmyrkytys
Tutkimus
Kun teoria immuunitoteranssista raskausmyrkytyksen syynä on tullut hyväksytyksi, toistuvasti raskausmyrkytyksestä, keskenmenosta tai koeputkihedelmöityksen epäonnistumisesta kärsivät naiset voisivat mahdollisesti saada tärkeimmät immunitekijät, kuten TGF-Beetan, yhdessä lapsen isän valkuaisaineiden kanssa joko suun kautta kielen alle annettavana suihkeena tai hyytelönä, joka annosteltaisiin emättimen seinämälle ennen yhdyntää.
Pori Jazz
1991–2000
Islantilainen laulaja-lauluntekijä Björk veti Poriin vuonna 1996 jo avajaispäivänä 8 000 hengen yleisön. Suomen Kuvalehti esitteli Bob Dylanin ja Little Richardin ”jazzlegendoina”, vaikka hekin edustivat Björkin tavoin aivan muita rytmimusiikkiperinteitä. Päätösviikonlopun lauantain pääkonsertissa oli vahva jazz-panostus: Michael Brecker, McCoy Tyner, Chico O’Farrill, Bill Frisell, Herbie Hancock ja Horace Silver.
Vuonna 1997 Pori Jazz esitteli rockabilly-perinteestä ponnistavan Brian Setzerin, joka palasi Poriin isoine orkestereineen myös 2009 ja 2016. Latinalaisrytmejä edusti Sergio Mendes, afrikkalaista musiikkia Youssou N’Dour, blues-rockia Gary Moore, rhythm and bluesia Earth, Wind & Fire ja perinteistä jazzia muun muassa Herbie Hancock. Heinäkuussa 1998 Phil Collins teki Kirjurinluodon pääkonsertista ensi kertaa loppuunmyydyn 25 000 lipunostajalla, mutta ohjelmistosta laskettiin silti jazzia olleen 70 prosenttia. Muita vuoden nimiä olivat The Michael Brecker Band, John Abercrombie, Gilberto Gil ja klassinen sopraano Barbara Hendricks.
Taloustutkimus-yhtiön vuonna 2000 tekemässä kyselyssä Pori Jazz nousi Suomen arvostetuimmaksi kesäfestivaaliksi. Sen vuoden tapahtumassa esiintyivät muiden muassa Freddie Hubbard & the New Jazz Composers Orchestra, Kool & The Gang, Suzanne Vega, Buena Vista Social Club, The Heath Brothers ja edellisvuoden lopulla kuolleen Edward Vesalan muistoa vaalinut Sound & Fury.
2001–2010
Kesän 2001 parhaiksi arvioituja esiintyjiä olivat Erykah Badu, John Hammond ja Manhattan Transfer. Muita ulkomaisia vierailijoita olivat Ahmad Jamal, Bobby McFerrin, Chick Corea ja Brad Mehldau.
Vuonna 2002 Kirjurinluodon perinteistä lavaa isompi Kirjurinluoto Arena oli ensimmäistä kertaa festivaalin käytössä. Siellä esiintyivät vuoden kassamagneetti Paul Simon sekä Miriam Makeba ja Bo Kaspers Orkester. Toinen huippunimi tuona vuonna Porissa oli Joe Cocker. Vuodesta 2003 muistetaan presidentti Tarja Halosen jammailu lavalla soultähti James Brownin kanssa.
Kesän 2004 jazzeilla Stevie Wonder täytti Kirjurinluodon niin, että seuraavana vuonna 2005 suuret ulkoilmakonsertit siirrettiin vanhalta Lokki-lavalta Kirjurinluoto Arenalle. Sen tähtenä vuonna 2006 esiintyi Sting, vuonna 2007 Steely Dan ja vuonna 2008 Carlos Santana. Vuonna 2005 aloitettiin lasten oheistapahtuma Pori Jazz Kids Festival.
Keväällä 2009 peruuntuneen Tom Jonesin tilalle kesän pääesiintyjäksi nostettiin Brian Setzer. Muita ulkomaisia esiintyjiä olivat Stanley Clarken, Marcus Millerin ja Victor Wootenin muodostama SMV, Duffy, Erykah Badu, Raphael Saadiq, De La Soul, Roy Hargrove Big Band ja Booker T. Jones.
Vuosi 2009 oli viimeinen, jonka ohjelmiston suunnittelusta vastasi Jyrki Kangas. Vuonna 2010 ohjelmiston kokosivat Tuomas Kallio, Markus Partanen ja Teppo Mäkynen, jotka halusivat muun muassa lisätä kotimaisen jazzin osuutta. Ulkomaisia vieraita olivat Gil Scott-Heron, John Fogerty, Toto, Jeff Beck, Tori Amos, Melody Gardot, Lee Konitz ja N.E.R.D.
2011–2020
Pori Jazz 2011 toi lavalle Elton Johnin, Tom Jonesin ja Ricky Martinin, minkä lisäksi jazzia edustivat muun muassa Charles Lloyd, Randy Weston ja Randy Brecker. Nuoret naisartistit olivat vuoden 2012 pääteemana, heitä edustivat Norah Jones, Emeli Sandé, Janelle Monáe, Estelle ja Paloma Faith. Paul Anka varmisti tulonsa viime hetkellä, mutta kävijätavoitteesta jäätiin hieman. Uutena esityspaikkana esiteltiin puuvillatehtaan sisäpihalle rakennettu Cotton Salsa Factory. Vuonna 2013 Porissa muisteltiin edellissyksynä kuollutta festivaalien vakiovierasta Ted Cursonia. McCoy Tyner joutui perumaan tulonsa, mutta esiintyjiksi saatiin muun muassa Earth, Wind & Fire, Steve Winwood, Bonnie Raitt, Bobby Womack ja Eric Burdon.
Bob Dylan, James Blunt, Pet Shop Boys, Patti Smith ja Jamie Cullum olivat vuoden 2014 nimekkäimpiä artisteja. Omien alkoholijuomien vienti Kirjurinluodolle kiellettiin uuden laintulkinnan myötä, mutta yleisö otti sen hyvin vastaan. Perinteikäs lokkilava pääsi taas osaksi pääkonsertteja 11 vuoden tauon jälkeen, ja päälavan rinnalle nousi toinen iso ulkolava.
Festivaalin 50-vuotisjuhlia vietettiin 2015 monien näyttelyiden ja oheistapahtumien tukemana. Vuoden esiintyjiä olivat Robert Plant, Kylie Minogue, Wayne Shorter, Emeli Sandé ja Buena Vista Social Club. Kirjurinluotoon keskittyminen jatkui vuonna 2016, kun sinne valmistui kaksi uutta esiintymislavaa. Nimivieraita olivat John McLaughlin, Gregory Porter, Brian Setzerin Rockabilly Riot! ja Lauryn Hill. Pori Jazz 2017 -festivaalin pääesiintyjiä olivat Jamiroquai, Herbie Hancock, Grace Jones, Chaka Khan, Erykah Badu ja Beach Boys -veteraani Brian Wilson.
Vuonna 2018 Porissa nousivat Viron satavuotisjuhlan kunniaksi lavalle virolaisyhtyeet Kadri Voorand & Mihkel Mälgand, Joel Remmel Trio ja Erki Pärnojan Efterglow. Muita ulkomaisia esiintyjiä olivat Alanis Morissette, Nick Cave & The Bad Seeds, Terje Rypdal ja Burt Bacharach. Carla Bleyn tilalla esiintyi Emma Salokoski Ilmiliekki-yhtyeineen. Jazzkatu vaihtui Kirjurinluodossa sijaitsevaksi Jazzpuistoksi. Vuoden isoimmat Pori Jazz -otsikot syntyivät Aki Ruotsalan toimitusjohtajanimityksen purusta hänen kristillisen uskonsa mukaisten näkemyksien vuoksi koskien homoseksuaalisuutta sekä homoudesta eheytymistä.
Muita Pori Jazzissa esiintyneitä artisteja
thumb|[[Sting esiintymässä Pori Jazzissa vuonna 2006.]] pienoiskuva|Pori Jazz 2006 yleisö
Vuoden taiteilija
Pori Jazzin Vuoden taiteilija -palkintoa jaettiin 25 kertaa vuoteen 2015 saakka.
Ted Curson -palkinto
Festivaalin vakioesiintyjän Ted Cursonin muistoksi nimetty palkinto on jaettu vuodesta 2015 kulloisellakin festivaalilla tärkeässä roolissa vierailevalle taiteilijalle.
Julián Simón
thumb|Julián Simón Julián Simón (s. 3. huhtikuuta 1987 Villacañas) on espanjalainen ratamoottoripyöräilijä. Simón voitti 125cc-luokan maailmanmestaruuden kaudella 2009. Hän ajoi Aprilialla.
Julián Simón aloitti moottoripyöräilyn motocrossin puolella, jossa hän voitti 10-vuotiaana Espanjan juniorimestaruuden. 12-vuotiaana hän siirtyi ratamoottoripyöräilyyn. Simón ajoi Espanjan kansallista mestaruussarjaa kunnes vuonna 2003 siirtyi MM-sarjaan 125-kuutioisiin. Tosin vuonna 2002 hän oli ajanut joitain MM-osakilpailuja villillä kortilla. Ensimmäisen osakilpailun Simón voitti vuonna 2005. Kausilla 2007 ja 2008 Julián Simón ajoi 250-kuutioisissa, mutta ei saanut yhtään palkintopallisijoitusta ja oli kokonaispisteissä parhaimmillaan yhdeksäs. Kaudeksi 2009 Simón palasi takaisin 125-kuutioisiin ja siitä tulikin Simónin todellinen läpimurtokausi. Ennen vuotta 2009 Simón oli ajanut 95 osakilpailua voittaen vain kerran ja ollen kerran kolmas, kun kaudella 2009 voittoja on tullut kuusi ja palkintopallilla Simón on ollut 11 kertaa. Uran ensimmäinen paalupaikkakin tuli nyt menossa olevalla kaudella.
Kauden 2009 Katalonian GP:ssä Simón alkoi juhlia osakilpailuvoittoaan kierrosta liian aikaisin ja hän putosi tulosluettelossa lopulta neljänneksi.
J. W. Tuura
Juhana Vilhelm (J. W. ) Tuura (sukunimi vuoteen 1912 Thrulsson; 31. heinäkuuta 1885 Tampere – 2. maaliskuuta 1963 Helsinki) oli suomalainen toimittaja ja pakinoitsija. Hän kirjoitti poliittisia pakinoita Uusi Suomi-lehteen nimimerkillä Timo.
Tuuran vanhemmat olivat isännöitsijä Anders Thrulsson ja Eva Wilhelmina Gröndahl. Hän pääsi ylioppilaaksi Porvoon yhteiskoulusta 1904 ja opiskeli jonkin aikaa Helsingin yliopistossa.
Tuura työskenteli toimitussihteerinä Helsingin Sanomissa 1910–1918 ja Uudessa Suomessa 1919–1920. Tuura oli sitten Savo-lehden päätoimittajna 1920–1922, Uuden Suomen toimittajna 1922–1924, ulkoasiainministeriön sanomalehtijaoston virkailijana 1925–1927 ja Iltalehden vakinaisena avustajana 1925–1930. Hän oli Kotimaisen työn liiton palveluksesa 1927–1930 ja Ajan Sanan toimittajana 1930–1932.
Tuura toimi vuodesta 1932 Uuden Suomen poliittisena pakinoitsijana nimimerkillä Timo mutta hän ei kuitenkaan kuulunut lehden vakinaisiin toimittajiin. Kiivaana antikommunistina tunnetulla Tuuralla oli myös luottamustehtäviä kokoomuspuolueen järjestöissä. Tuura jäi eläkkeelle Uudesta Suomesta elokuussa 1955 mutta hän avusti lehteä vielä satunnaisesti tämän jälkeenkin. Tuura kritisoi 1950-luvun pakinoissaan voimakkaasti pääministeri Urho Kekkosta ja syytti häntä kommunistikytköksistä sekä kokoomuksen diskriminoinnista.
J. W. Tuura oli naimisissa Kerttu Emilia Simolinin (sukunimi vuodesta 1906 alkaen Hirvelä; 1887–1919) kanssa vuosina 1909–1919. Heillä oli neljä lasta. Kääntäjänä toiminut Kerttu Tuura suomensi muun muassa Jack Londonin romaanit Klondyken kuningas (alk. Burning daylight) ja Onnen suosikki sekä Octave Feuilletin kirjan Nuoren naisen päiväkirja. Tuura meni toisen kerran naimisiin 1921 Sanni Heleniuksen kanssa.
Käännöksiä
Omalla nimellä: Nimimerkillä Timo Tuura:
Maurice Duruflé
Duruflé syntyi Louviers'ssa vuonna 1902 ja siirtyi Pariisiin 17-vuotiaana. 18-vuotiaana hän pääsi Pariisin konservatorioon, jossa hän opiskeli sävellystä Charles-Marie Widorin ja Paul Dukas'n johdolla sekä urkujensoittoa Eugène Gigout'n johdolla. Hän toimi Saint-Étienne-du-Mont-kirkon urkurina Pariisissa vuodesta 1930. Vuonna 1939 Duruflé soitti urkuja Francis Poulencin urkukonserton ensiesityksessä Pariisissa. Duruflé lopetti esiintymisen vuonna 1975, jolloin hän loukkaantui auto-onnettomuudessa. Hän kuoli Pariisissa vuonna 1986.
Duruflén sävellyksistä neljätoista on julkaistu. Niitä ei kaiken kaikkiaan ole kahtakymmentä enempää, sillä Duruflé oli äärimmäisen itsekriittinen ja halusi päästää käsistään vain teoksia, joihin saattoi olla täysin tyytyväinen. Tosin hän saattoi myös muuttaa mieltään ja palata vanhoihin teoksiin myöhemmin korjatakseen niitä: ainakin hänen tiedetään kirjoittaneen urkusarjansa viimeisen osan, Toccatan, uudelleen. Sen korjaus osui juuri samaan aikaan, jolloin Duruflé levytti teoksiaan yhdessä urkurivaimonsa Marie-Madeleine Duruflé-Chevalier'n kanssa, mistä syystä sarjasta on taltioitu hänen omana esityksenään vain kaksi ensimmäistä osaa.
Duruflén sävellyksistä esitetyin lienee Requiem (op. 9) vuodelta 1947. Erittäin arvostettuja ovat myös hänen urkuteoksensa, mm. Suite sekä Prélude et fugue sur le nom d'Alain (Preludi ja fuuga nimestä Alain), jonka Duruflé sävelsi 2. maailmansodassa menehtyneen ystävänsä, urkuri ja säveltäjä Jehan Alainin muistoksi.
Neoliittinen kausi
Käsite otettiin käyttöön 1800-luvun lopulla. Australialainen arkeologi Vere Gordon Childe otti 1940-luvulla käyttöön termin ”neoliittinen vallankumous” kuvaamaan maatalouden käyttöönoton mullistavaa merkitystä ihmiskunnalle. Nykyisin neoliittisen kulttuurin syntyä pidetään kuitenkin vaiheittaisena eikä yhtäkkisenä tapahtumana, ja ihmiskunnan arvellaan siirtyneen maanviljelijöiksi puolinomadisen elämäntavan kautta ja jatkaneen metsästämistä ja keräilyä maanviljelyn rinnalla. Ajan myötä maatalous kuitenkin syrjäytti metsästyksen ja keräilyn.
Koska siirtymä tapahtui eri puolilla maailmaa eri aikoina, neoliittinen kausikin ajoitetaan eri tavalla eri paikoissa. Lähi-idässä hedelmällisen puolikuun seudulla neoliittinen kausi alkoi noin vuonna 9000 eaa. kun maanviljely keksittiin, Kaakkois-Euroopassa noin 7000 eaa., Keski-Euroopassa noin 5500 eaa., Pohjois-Euroopassa noin 4000 eaa. ja Itä-Aasiassa noin 6000 eaa. Indusjoen laaksoon neoliittinen teknologia saapui noin vuonna 5000 eaa., ja Keltaisenjoen laaksossa viljeltiin maata noin vuonna 3500 eaa. Mesoamerikassa alettiin viljellä maissia, papuja ja kurpitsaa vaiheittain vuodesta 6500 eaa. alkaen, ja ihmiset alkoivat asettua aloilleen noin vuonna 2000 eaa.
Maanviljelyn ja karjankasvatuksen myötä ihmiset lakkasivat olemasta riippuvaisia metsästyksestä, kalastuksesta ja villien kasvien keräilystä. Ihmiset alkoivat asua paikallaan kylissä eivätkä enää liikkuneet ruoan perässä. Sen seurauksena yhteiskunnat ja maankäyttö muuttuivat perusteellisesti. Uusia teknologioita otettiin käyttöön ja ruokaa alettiin säilöä. Kivityökalujen valmistus kehittyi, kun niitä opittiin tekemään kovemmasta kivestä työstämällä ja hiomalla. Ihmiset alkoivat myös erikoistua erilaisiin käsityötaitoihin. Koska ruokaa alkoi olla enemmän saatavilla, kylien määrä kasvoi, ja niistä kehittyi kaupunkeja ja suurkaupunkeja. Yhteiskunta muuttui monimutkaisemmaksi ja hierarkkisemmaksi. Alettiin käydä sotia ja muodostettiin kauppa- ja kulttuuriverkostoja.
Neoliittiselle ajalle olivat maatalouden lisäksi ominaista myös megaliittien pystyttäminen sekä keramiikka, jonka käyttöönotto seurasi usein maatalouden kehittymistä.
Epäperäiset Platonin teokset
Epäperäisiin Platonin nimiin laitettuihin teoksiin kuuluu joukko kirjoituksia, jotka ovat varmuudella todellisuudessa jonkun muun kuin Platonin kirjoittamia. Niistä Akatemian ylläpitämään Platonin teosten kaanoniin eli Corpus Platonicumiin ovat jostain syystä joutuneet vain Aksiokhos ja Jäälintu (Alkyon). Kirjoittajat oat mahdollisesti Platonin oppilaita tai Akatemian myöhempiä oppilaita, jotka ovat kirjoittaneet Platonia jäljitteleviä dialogeja harjoitukseksi.
Aksiokhos
Aksiokhos on syntynyt ennen ensimmäistä vuosisataa eaa. Se pyrkii jäljittelemään Platonin tyyliä, mutta ei ole filosofisesti mainittava, joskin kiinnostava mysteeriuskontojen tutkimisen näkökulmasta. Dialogissa Sokrates keskustelee kuolevan Aksiokhoksen kanssa ja pyrkii vakuuttamaan tämän sielun kuolemattomuudesta ja siitä, ettei kuolema ole mitään pahaa. Hyvin eläneet sielut palkitaan taivaassa. Aksiokhos on mahdollisesti Euthydemoksessa mainittu Kleiniaan isä.
Demodokos
Demodokos koostuu neljästä lyhyestä tekstistä, jotka käsittelevät neuvojen antamista ja leikittelevät paradokseilla. Ne on todennäköisesti kirjoittanut joku myöhempi sofisti tai reetori. Ensimmäisessä keskustelevat Sokrates ja Demodokos. On kuitenkin epäselvää, onko kyseessä sama Demodokos joka oli Sokrateen ystävä ja Theageen isä, ja esiintyy myös dialogissa Theages.
Epigrammit
Platonin nimiin on laitettu 32 säilynyttä epigrammia. Näistä tuskin yksikään on aito. Tämä arvio perustuu sekä epigrammien kieleen että sisältöön, sekä siihen tosiseikkaan, että epigrammien sepittäminen tunnettujen henkilöiden nimissä oli suosittua myöhäisantiikin aikana.
Eryksias
Eryksias eli Erasistratos  on dialogi, jossa keskustelevat Sokrates, Eryksias, Erasistratos ja Kritias. Se käsittelee rikkautta. Sokrates todistaa, että ihminen on sitä onnettomampi, mitä enemmän tarpeita hänellä on.
Hyveestä
Hyveestä on lyhyt dialogi, jossa keskustelevat Sokrates ja tuntemattomaksi jäävä ystävä. Dialogin perusidea muistuttaa hyvin paljon Menonia: Sokrates kysyy, voiko hyvettä opettaa, ja toteaa lopuksi, että hyve on ihmisissä jumalten antamana lahjana.
Jäälintu
Jäälintu eli Alkyon tai Halkyon on lyhyt dialogi, jossa Sokrates keskustelee Khairefonin kanssa siitä, kuinka vähän ihmiset tietävät. Teos on mahdollisesti Platonin oppilaan Leonin kirjoittama. Se on laitettu myös Lukianoksen nimiin ja julkaistaan joskus hänen teostensa joukossa.
Määritelmiä
Määritelmiä eli Termejä luettelee hyvin yksinkertaisia määritelmiä erilaisille termeille ja käsitteille, joita on käytetty akatemialaisessa dialektiikassa.